ഒരു തേങ്ങയുടെ ഭാരം 30 കിലോ! വില 60,000 രൂപ, കായ്ക്കുന്നത് ഏഴ് വര്ഷത്തിലൊരിക്കല്, ഈ അത്ഭുത തെങ്ങ് ഇന്ത്യയിലുമുണ്ട് തിരൂരങ്ങാടി: 60,000 രൂപയുടെ തേങ്ങ, പക്ഷേ വാങ്ങിയാല് ചിരട്ട മാത്രമേ കിട്ടൂ!. ഈസ്റ്റ് ആഫ്രിക്കയിലെ സീഷെല്സ് ദ്വീപില് നിന്ന് ചെറുമുക്ക് വെസ്റ്റ് സ്വദേശി അംങ്ങത്തില് ഷബീറലി സ്വന്തമാക്കിയ ഈ ഭീമന് പ്രത്യേകതളേറെയാണ്. ലോകത്തിലെ ഏറ്റവും വലിയ വിത്തായ കോക്കോ ഡെമെര് എന്ന കടല്ത്തെങ്ങ് മറ്റ് രാജ്യങ്ങള്ക്ക് അതേപടി നല്കരുതെന്ന നിര്ബന്ധം ഇവിടത്തെ സര്ക്കാരിനുണ്ട്. അതുകൊണ്ട് ചകിരിയും അകക്കാമ്ബും ഒഴിവാക്കി ചിരട്ടകള് ഒട്ടിച്ച് കരകൗശല വസ്തുക്കളായാണ് നല്കുന്നത്. ഹൗറിയിലെ ബൊട്ടാണിക്കല് സര്വേ ഒഫ് ഇന്ത്യയുടെ ആചാര്യ ജഗദീഷ് ചന്ദ്ര ബോസ് ഗാര്ഡനില് ഒരു കോക്കോ ഡെമെറുണ്ട്. നാല് വര്ഷം ഐലന്ഡിലെ സൂപ്പര്മാര്ക്കറ്റില് മാനേജരായിരുന്ന ഷബീറലി കടല്ത്തെങ്ങിന്റെ പ്രത്യേകത അറിഞ്ഞതോടെയാണ് ഇത് സ്വന്തമാക്കാന് തീരുമാനിച്ചത്. ലഭിക്കാന് ബുദ്ധിമുട്ടായതോടെ ഒരോന്നിനും 60,000 രൂപ വീതം നല്കി മൂന്നെണ്ണം സ്വന്തമാക്കി നാട്ടിലെത്തിച്ചു. ഈ തേങ്ങ ഭാഗ്യം കൊണ്ടുവരുമെന്ന വിശ്വാസവും വിവിധ രാജ്യക്കാര്ക്കുണ്ട്. നിയന്ത്രണങ്ങളേറെ സീഷെല്സ് പ്രധാന വരുമാന മാര്ഗം ടൂറിസമാണ്. കോക്കോ ഡെമെര് വൃക്ഷമാണ് ഇതില് പ്രധാനി. ഒരു തേങ്ങയ്ക്ക് 30 കിലോഗ്രാം വരെ ഭാരമുണ്ടാവും. സ്വകാര്യ വ്യക്തികളുടെ ഭൂമിയില് വിളയുന്ന തേങ്ങകളും സര്ക്കാരിന് കൈമാറണം. ചകിരിയും അകക്കാമ്ബും കളഞ്ഞ് മുളയ്ക്കില്ലെന്ന് ഉറപ്പാക്കിയ ശേഷം പ്രത്യേക ടാഗും നമ്ബരുമിട്ട് സര്ട്ടിഫിക്കറ്റ് സഹിതം തിരിച്ച് നല്കും. ചിരട്ടകള് ഒട്ടിച്ചേര്ത്തതിന് സമാനമായ രൂപത്തിലുള്ള ഇവയ്ക്ക് ഒരുകിലോ ഭാരമേയുണ്ടാവൂ. തേങ്ങയുടെ വലിപ്പം, ആകൃതി, നിറം എന്നിവയുടെ അടിസ്ഥാനത്തില് വിലയില് മാറ്റംവരും. തേങ്ങ വാങ്ങുന്നവര് രേഖ സൂക്ഷിച്ചില്ലെങ്കില് ജയിലിലാവും. സേഷെല്സ് വിമാനത്താവളത്തില് പ്രത്യേക പരിശോധനയുമുണ്ട്. കോക്കോ ഡെമെര് തെങ്ങുകളുള്പ്പെട്ട പാംട്രീ കുടുംബാംഗം തെങ്ങും പനയും ഒന്നായത് പോലെയുള്ള രൂപം പെണ്മരങ്ങള് കായ്ക്കാന് 50 വര്ഷം ആണ്മരങ്ങള്ക്ക് 100 വര്ഷം ഒരുതവണ വിളഞ്ഞാല് പിന്നെ ഏഴ് വര്ഷത്തിന് ശേഷമേ കായ്ക്കൂ തേങ്ങകളുടെ എണ്ണം 50ന് മുകളില് ലോകത്ത് ആകെയുള്ളത് 4,000 എണ്ണം സീഷെല്സിലുള്ളത് 3,800